CELEX: 62010TA0168
Language: fi
Date: 2012-09-19 00:00:00
Title: Yhdistetyt asiat T-168/10 ja T-572/10: Unionin yleisen tuomioistuimen tuomio 19.9.2012 — komissio v. SEMEA ja Commune de Millau (Välityslauseke — Millaun (Ranska) paikallisyritysten Eurooppa-keskuksen valmistelu- ja käynnistämistöiden toteuttamisen käsittävää paikallista kehittämishanketta koskeva tukisopimus — Ennakkomaksujen osan takaisinmaksu — Ranskan oikeuden mukaan perustettua, kaupparekisteristä poistettua yhtiötä vastaan nostetun kanteen tutkittavaksi ottaminen — Ranskan oikeuden soveltaminen — Hallinnollinen sopimus — Perusteettoman edun palautus — Vanhentuminen — Välityslausekkeeseen vetoaminen — Velasta vastattavaksi ottaminen — Liitännäisyyttä koskeva teoria — Kolmannen hyväksi tehty sopimusehto)

27.10.2012   
            
            
               FI
            
            
               Euroopan unionin virallinen lehti
            
            
               C 331/18
            
         
      Unionin yleisen tuomioistuimen tuomio 19.9.2012 — komissio v. SEMEA ja Commune de Millau
      (Yhdistetyt asiat T-168/10 ja T-572/10) (1)
      
      (Välityslauseke - Millaun (Ranska) paikallisyritysten Eurooppa-keskuksen valmistelu- ja käynnistämistöiden toteuttamisen käsittävää paikallista kehittämishanketta koskeva tukisopimus - Ennakkomaksujen osan takaisinmaksu - Ranskan oikeuden mukaan perustettua, kaupparekisteristä poistettua yhtiötä vastaan nostetun kanteen tutkittavaksi ottaminen - Ranskan oikeuden soveltaminen - Hallinnollinen sopimus - Perusteettoman edun palautus - Vanhentuminen - Välityslausekkeeseen vetoaminen - Velasta vastattavaksi ottaminen - Liitännäisyyttä koskeva teoria - Kolmannen hyväksi tehty sopimusehto)
      (2012/C 331/29)
      Oikeudenkäyntikieli: ranska
      
         Asianosaiset
      
      
         Kantaja: Euroopan komissio (asiamies: S. Petrova, avustajanaan asianajaja E. Bouttier)
      
         Vastaajat: Société d’économie mixte d’équipement de l’Aveyron (SEMEA) (Millau, Ranska) ja Commune de Millau (Ranska) (edustajat: asianajajat L. Hincker ja F. Bleykasten)
      
         Oikeudenkäynnin kohde
      
      Kanne, jossa vastaajia vaaditaan palauttamaan 41 012 euron suuruinen pääoma, jonka komissio on maksanut myöntämänsä takauksen nojalla SEMEAlle myönnetyn rahoituksen yhteydessä, erääntyneine ja tulevaisuudessa erääntyvine korkoineen sekä maksamaan kaikki muut komissiolle aiheutuneen vahingon korvaamiseksi tarvittavat summat.
      
         Tuomiolauselma
      
      
                  1)
               
               
                  Asiat T-168/10 ja T-572/10 yhdistetään tuomion antamista varten.
               
            
                  2)
               
               
                  Société d’économie mixte d’équipement de l’Aveyron (SEMEA) ja Millaun kunta (Ranska) velvoitetaan maksamaan yhteisvastuullisesti Euroopan komissiolle 41 012 euron pääoma viivästyskorkoineen Ranskassa sovelletun laillisen vuotuisen korkokannan mukaan 27.4.1993 lukien siihen saakka, kunnes kyseinen summa on kokonaan maksettu. Korot, jotka ovat erääntyneet 15.4.2010, ja siitä lähtien kunakin vuotuisena eräpäivänä, pääomitetaan, ja niille itselleen maksetaan korkoa.
               
            
                  3)
               
               
                  Komission asioissa T-168/10 ja T-572/10 nostamat kanteet hylätään muilta osin.
               
            
                  4)
               
               
                  SEMEAn vastakanne asiassa T-168/10 ja Millaun kunnan vastakanne asiassa T-572/10 hylätään.
               
            
                  5)
               
               
                  SEMEA vastaa omista oikeudenkäyntikuluistaan, ja se velvoitetaan korvaamaan komission oikeudenkäyntikulut asiassa T-168/10.
               
            
                  6)
               
               
                  Millaun kunta vastaa omista oikeudenkäyntikuluistaan, ja se velvoitetaan korvaamaan komission oikeudenkäyntikulut asiassa T-572/10.
               
            
         (1)  EUVL C 161, 19.6.2010.